Dié haarfoute laat jou ouer lyk | Sarie
Gereeld hoor ons iemand sê hulle het 'n "bad hair day". En met goeie rede ken ons daai sê-ding al te goed. Ons hare is ons kroon en die dae wat ons kroon nie reg lyk nie, tas dit sommer ons gemoed, selfvertroue en houding aan.
Die verskeidenheid van haarstyle is immergroen en haarinspirasie lê ook die kuberruim vol. Maar net omdat 'n haarstyl mooi op iemand anders lyk, beteken nie dat dit ook vir jóú gaan werk nie. Het jy dalk besef dat jou geliefkoosde haarstyl, kleur of haarbykomstighede jou ouer kan laat lyk en ook glad nie vlei nie?
Die tipe haarstyle skep dadelik die indruk dat dit outyds lyk en dalk aan 'n spesifieke era herinner. Dink maar aan 'n kuif wat te erg uitgeblaas is, hare wat in te veel verskillende lae gesny is of ligstrepies wat glad nie mooi by die res van jou haarkleur inskakeer nie en met 'n seer oog uitstaan.